نجيب باشا محفوظ

thumb|left|180px|بروفيسير نجيب باشا محفوظ
[يسار|تصغير|300px|نجيب باشا محفوظ و [فاروق الاول|الملك فاروق]]
[يسار|300px|تصغير|نجيب باشا محفوظ و [محمد نجيب]]
[thumb|left|300px|نجيب باشا محفوظ و [جمال عبد الناصر]]
**نجيب ميخائيل محفوظ** (1882 – 1974) بروفيسير مصرى ,الشهير بنجيب باشا محفوظ هو أستاذ طب الستات والولادة بمدرسة الطب بالقصر العينى و هو رائد علم أمراض الستات والولادة فى مصر والعالم العربى والعالم الغربى .
* اتولد فى 5 يناير 1882 فى مدينة المنصورة محافظة الدقهلية.
* درس الطب بمدرسة قصر العينى الطبية فى سنة 1898 واتخرج فى سنة1902 .
* استاذ امراض الستات والولادة بمدرسة قصر العينى الطبية من سنة 1929 ل1942.
* له اربع بنات وولد واحد أنجبتهم مراته الست فايقة عزمى اللى تزوجها فى سنة 1911.
* اتوفى نجيب باشا فى 25 يوليه سنة 1974 عن عمر 92 سنه.
## حياته
### مولده
اتولد فى المنصوره فى الخامس من يناير سنة 1882م لعيله مسيحيه قبطية.
### تعليمه
دخل مدرسة قصر العينى الطبية فى سنة 1898م حيث اتعلم وتدريبه على ايدين الأساتذة الاوروبيون، و فى شهر  يونيه من سنة 1902م (وهو وقت التخرج المنتظر لنجيب محفوظ من قصر العينى) **كانت مصر على موعد مع وباء [[كوليرا|الكوليرا]] القاتل** و هو ما أجّل موعد تخرج نجيب محفوظ واللى كان على موعد هو التانى مع أولى بطولاته الطبية!
تم تجنيد طلبة الطب المصريين للمساهمة فى مكافحة الوباء و كان الدور الموكل لنجيب محفوظ هو الكشف عن الحالات الواردة لالقاهرة بمحطة السكة الحديد الرئيسية، لكن نجيب محفوظ طلب نقل خدمته لأشد مناطق الوباء هيا قرية (موشا)   بجوار اسيوط، وتمت الموافقة على طلبه ليسافر محفوظ لموشا وينجح فيما فشل فيه أساطين الصحة العامة الإنجليز بعد ما قام بتعقب حالات الكوليرا واكتشاف المصدر الرئيسى و هو بئر ملوث جوه بيت واحد من الفلاحين.
## مشواره المهنى
اتخرج نجيب محفوظ من مدرسة قصر العينى الطبية فى سنة 1902 م لينهى فترة تكليفه فى واحد من مستشفيات السويس فى سنة 1904 م ويتم تعيينه كطبيب تخدير فى قصر العينى لكن نجيب محفوظ يقوم بتدشين عيادة خارجية لأمراض الستات والولادة، وبسرعه  تحقق العيادة نجاحاً مذهل فيتم إضافة عنبرين كاملين ليها ويشرف نجيب محفوظ على إجراء الولادات المتعسرة فى العيادة و فى بيوت المواطنين. يوصل عدد حالات الولادة المتعسرة اللى عملها فى بيوت المواطنين لما يفوق الألفى حالة، و مهم يتقال أن نجيب محفوظ خلال فترة الدراسة بالكلية ما حضرش  اللا عملية ولادة واحدة خلصت بوفاة الأم والجنين مع، والجدير كمان بالذكر هو أن واحد من الولادات المتعسرة اللى عملها نجيب محفوظ فى سنة 1911 م سببت  ولادة طفل حمل نفس اسم الطبيب و هو أديبنا العالمى الراحل نجيب محفوظ.
ويستمر مشوار النجاح لنجيب محفوظ اللى اترقا لدرجة أستاذ أمراض الستات والولادة فى سنة 1929م و فضل يشغل المنصب ده  لحد بلوغه سن التقاعد سنة 1942 م ويتم مد خدمته لخمس سنين إضافية بناء على طلب زملاته وتلاميذه بالقسم. وخلال مشواره يحقق نجيب محفوظ شهرة عالمية فى جراحات تعديل (الناسور المهبلى) بأنواعه المختلفة ليتم عرض عملياته فى مستشفيات لندن و اكسفورد و ادنبره و جنوا و لوزان ويفد لقصر العينى جراحو اوروبا لمشاهدة النوع  ده  من العمليات.
## اسس
* وحدة صحة الام
* وحدة رعاية الحوامل
* وحدة صحة الطفل
* مدرسة للقابلات
* اسس متحف نجيب محفوظ لعينات الستات والولادة فى سنة 1930 واللى فيه أكتر من 3000 عينة جمعها من عمليات محفوظ.
## مؤلفاته
* نشر 33 بحث بالإنجليزية والفرنسية من سنة 1908 ل1940.
* مبادئ امراض الستات
* امراض الستات العملية
* فن الولادة
* الثقافة الطبية والطب النسوى عند العرب. وباللغة الإنجليزية
* تاريخ التعليم الطبى فى مصر –بالإنجليزية
* الموسوعة العلمية فى امراض الستات والولادة فى 3 مجلدات بالإنجليزية
* حياة طبيب باللغة العربية – وباللغة الإنجليزية أصدرته شركة لفنجستون للطباعة والنشر بانجلترا
## جوايز
* نيشان المعارف من الطبقة الأولى سنة 1938
* جايزة الجمعية المصرية لتاريخ العلوم سنة 1940
*  ملف:Orden Nila rib.gif نيشان النيل 1919
* فى سنة 1925 اخد رتبة البيكاوية من الدرجة الثانية
* رتبة البيكاوية من الدرجة الأولى 1930
* فى سنة 1937 اخد الباشوية
* جايزة الملك فاروق للعلوم الطبية سنة 1951.
* جايزة الدولة التقديرية للعلوم فى سنة 1960 تسلم الجايزة من الرئيس جمال عبد الناصر.
## شوف كمان
* شخصيات مصريه مشهوره
* نجيب محفوظ
* Coptic Medical Society U K 
## لينكات برانيه

## مصادر
1 – د. نجيب محفوظ – حياة طبيب – دار المعارف بمصر - 1966
2 – المهندس يوسف سميكة الدكتور نجيب محفوظ تكريم وتقدير – دار المعارف بمصر 1966
3 – لمعى المطيعى: دول  الرجال من الأقباط – مكتبة الأنجلو المصرية – 1989
4-المهندس جرجس حلمى عازر: الدكتور نجيب محفوظ – مجلة الكرازة – 1966
[180px|left|thumb|كسب [قلادة النيل العظمى]]

نجيب باشا محفوظ
تصنيف:وفيات 1974
تصنيف:اطبا مصريين
تصنيف:اكاديميين مصريين
تصنيف:علما مصريين
تصنيف:مصريين اخدوا جايزة الدوله التقديريه
تصنيف:مصريين واخدين قلادة النيل العظمى
تصنيف:اقباط
تصنيف:دقهلاويه
تصنيف:ناس من المنصوره